забавни вицове за Офис
Един мързеливец си търсел лека работа. Една не харесвал, друга не одобрявал, на трета - намирал кусури... Най-накрая отишъл при свой приятел от детството, който бил станал бизнесмен:
- Брат... така и така... да ми предложиш някакво бачкане?
Другият - добре познавал своя авер. И бил наясно, че оня - и за чеп на зеле не става! Обаче заради доброто старо време го съжалил:
- Ела утре в офиса! Все ще измислим нещо!
Когато ленивецът се явил на другия ден - баровецът му дал сто евро и заръчал:
- Иди до банката да ги обмениш в левове! Донеси ми половината сума, а другата половина - задръж като възнаграждение за услугата!
И така, нашият човек тръгнал да изпълни задачата. По пътя го срещнал един познат и го попитал:
- О, как си, бе? Как я караш?
Мързеливецът въздъхнал:
- Не питай! Почнах работа при един тарикат! Ужким сме израсли заедно, ужким - приятел ми се пише... А гледай сега как ме прецаква... Мен ме праща до банката да се трепя и да се разкарвам за едни пикливи сто лева! Няма и толкова, де! А той - наготово лапа други сто!